KIRJALLINEN KYSYMYS E-2455/01 esittäjä(t): Camilo Nogueira Román (Verts/ALE) komissiolle. Ensimmäisen ratapölkyn asettaminen Ferrolin ja Tuin välille rakennettavalle rataosuudelle sekä Galician yhdistäminen Euroopan keskiosiin ja Portugaliin suurten nopeuksien rautatiellä.



Virallinen lehti nro 115 E , 16/05/2002 s. 0090 - 0091



KIRJALLINEN KYSYMYS E-2455/01 esittäjä(t): Camilo Nogueira Román (Verts/ALE) komissiolle (11. syyskuuta 2001) Aihe: Ensimmäisen ratapölkyn asettaminen Ferrolin ja Tuin välille rakennettavalle rataosuudelle sekä Galician yhdistäminen Euroopan keskiosiin ja Portugaliin suurten nopeuksien rautatiellä Heinäkuussa 2001 Espanjan pääministeri ja Galician autonomisen alueen hallituksen puheenjohtaja osallistuvat ennalta valmisteltuun ja komeasti järjestettyyn tilaisuuteen, jossa asetettiin ensimmäinen ratapölkky noin kaksitoista kilometriä pitkälle Ferrolista Portugalin rajalle johtavalle suurten nopeuksien rautatieosuudelle. Hanke liittyy periaatteessa Euroopan laajuisiin verkkoihin kuuluvaan intermodaaliseen projektiin FerrolLissabon. Vain kolme kuukautta Galiciassa pidettyjen vaalien jälkeen Espanjan ja Galician viranomaiset esittivät tämän pienen rataosuuden rakentamisen alkuna Galician yhdistämiselle suurten nopeuksien rautatiellä Portoon, Lissaboniin, Madridiin ja Euroopan keskiosiin. He pitävät jo saavutettuna asiana Euroopan unionin yhteisrahoitusta kauden 20002006 ohjelmista. Näiden väitteiden vuoksi Portugalin hallitus on asettamassa kyseenalaiseksi Porton ja Vigon välille suunnitellun suurten nopeuksien rautatien rakentamisen. He tuntuvat pitävän parempana keskisen vaihtoehdon kaksinkertamista, eli reitit olisivat PortoMadrid ja LissabonMadrid. Espanjan hallitus ei anna pitäviä todisteita siitä, että se aikoisi suunnitella todellista suurten nopeuksien rautatietä Galician yhdistämiseksi Eurooppaan. Yhteydellä ei näytä olevan tarpeellista valtion tai yhteisön järjestämää rahoitusta kaudella 20002006. Voiko komissio riippumatta sen vastuualueista ja päätöksistä sekä talousarviomääräyksistä vastata näihin esitettyihin epäilyihin ja kysymyksiin, jotta galicialaiset saisivat riittävästi tietoa ja jotta he voisivat tehdä tarpeellisina pitämänsä demokraattiset päätökset tämän heidän tulevaisuudelleen hyvin merkityksellisen ongelman suhteen? Loyola de Palacion komission puolesta antamayhteinen vastauskirjallisiin kysymyksiin E-2455/01 ja E-2466/01 (7. marraskuuta 2001) Komissio viittaa vastauksiin, jotka se on antanut parlamentin jäsenen esittämiin kirjallisiin kysymyksiin E-2189/01(1) ja E-2030/01(2). Ainoa viimeaikainen muutos on se, että komissio hyväksyi 2. lokakuuta 2001 yhteisön suuntaviivoista Euroopan laajuisen liikenneverkon kehittämiseksi 23 päivänä heinäkuuta 1996 tehdyn Euroopan parlamentin ja neuvoston päätöksen N:o 1692/96/EY(3) muuttamista koskevan ehdotuksen sekä Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä 18 päivänä syyskuuta 1995 annetun neuvoston asetuksen N:o 2236/95(4) muuttamista koskevan ehdotuksen. Ehdotukset on toimitettu parlamentille ja neuvostolle. Ensimmäisen ehdotuksen tavoitteena on keskittää yhteisön toimintaa muutamiin uusiin painopistealueisiin ja erityishankkeisiin, kuten 9.10. joulukuuta 1994 Essenissä ja 13.14. joulukuuta 1996 Dublinissa pidetyissä Eurooppa-neuvoston kokouksissa hyväksyttyihin, yhä keskeneräisiin hankkeisiin ja lisäksi kahdeksaan uuteen hankkeeseen. Toisen ehdotuksen tavoitteena on lisätä tietyille tärkeille Euroopan laajuiseen liikenneverkkoon liittyville hankkeille myönnettyä yhteisön rahoitusta 20 prosentilla. Näihin kuuluvat esimerkiksi luonnonmuodostumista aiheutuvia esteitä ylittävien rautateiden pullonkaulat. Kuten komission valkoisessa kirjassa Eurooppalainen liikennepolitiikka vuoteen 2010(5) todetaan, edellä mainittuihin uusiin hankkeisiin kuuluu myös suurnopeusjunien yhteentoimivuuden kehittäminen Pyreneiden alueella Espanjan ja Portugalin kansallisten suunnitelmien pohjalta. Arvoisalle parlamentin jäsenelle onkin jo ilmoitettu, että tähän hankkeeseen kuuluu myös Galician yhdistäminen suurnopeusjunien rautatieverkkoon. (1) Katso sivu 36. (2) EYVL C 93 E, 18.4.2002, s. 49. (3) EYVL L 228, 9.9.1996. (4) EYVL L 228, 23.9.1995. (5) KOM(2001) 370 lopullinen.